Pudina

Pudina atau asa merupakan sejenis tumbuhan herba dalam genus Mentha keluarga Lamiaceae. Sebanyak 13 hingga 24 spesies berbeza dikirakan daripada genus ini.

Taburan spesies-spesies jenis pokok ini besar mencakup Eropah, Selatan Afirka, Asia, Australia, Oceania, Amerika Utara dan Amerika Selatan. Pengacukan berlaku secara semula jadi apabila kawasan taburan dua spesies yang berbeza menindan.

Daun-daunnya banyak kegunaannya.

Penamaan 
Nama pudina () dipinjamkan daripada perkataan  daripada kata-kata bahasa Parsi  pudna atau  puna yang dipakai kepada spesies Mentha pulegium.

Taksonomi 
Nama genus Mentha dijejak kepada kata bahasa Latin mentha atau menta, daripada kata-kata  mintha,  minthē atau  mintē dalam bahasa Yunani Purba yang dipakai kepada spesies Mentha × piperita.

Spesies 
, Plants of the World Online telah menerima spesies-spesies berikut:

Mentha alaica Boriss.
Mentha aquatica L.
Mentha arvensis L. – kepari, keresmen, bijanggut, bujanggut, janggat
Mentha atrolilacina B.J.Conn & D.J.Duval
Mentha australis R.Br.
Mentha canadensis L. – poho, pohok, pooh, pook, poko
Mentha cervina L.
Mentha cunninghamii (Benth.) Benth.
Mentha dahurica Fisch. ex Benth.
Mentha darvasica Boriss.
Mentha diemenica Spreng.
Mentha gattefossei Maire
Mentha grandiflora Benth.
Mentha japonica (Miq.) Makino
Mentha laxiflora Benth.
Mentha longifolia (L.) L.
Mentha micrantha (Fisch. ex Benth.) Heinr.Braun
Mentha pamiroalaica Boriss.
Mentha pulegium L.
Mentha requienii Benth.
Mentha royleana Wall. ex Benth.
Mentha satureioides R.Br.
Mentha spicata L.
Mentha suaveolens Ehrh.

Botani 
Pokok spesies-spesies dalam genus pudina jenis tumbuhan saka herba. Ia mempunyai batang rayap yang muncul di atas dan bawah tanah dan batang berdahan yang tegak dan bersegi. Pokok pudina boleh tumbuh setinggi 10–120 sentimeter.

Daun-daunnya disusun bertentangan. Helai daunnya berbentuk bujur atau mata lembing, berbulu halus dan bertepi gerigi. Daun pokok boleh datang dalam warna hijau gelap dan hijau kekelabuan ke ungu, biru dan kadang-kadang kuning.

Bunganya berwarna putih atau ungu dan muncul daripada bulir tinggi di ketiak daun. Buahnya seperti kekeras yang mengandungi satu hingga empat biji benih.

Kegunaan 
Terdapat pelbagai jenis pudina di seluruh dunia, antaranya:

 Mentha spicata "moroc-can" yang berkesan dalam meredakan kekejangan otot,
 Mentha aquatica untuk merawat cirit-birit
 Mentha arvensis yang boleh melegakan demam selsema dan menghilangkan rasa loya.

Pudina bertindak sebagai perangsang dan membantu penghadaman serta mengurangkan flatulens. Ia juga bersifat antiseptik, antiparasit dan antivirus.
Pemakanannya boleh merangsangkan tubuh badan mengeluarkan peluh.

Daun pudina juga digunakan untuk membuat ubat sapu untuk merawat selsema, sakit kepala, kekejangan otot dan sakit-sakit badan. Minyak yang diperbuat daripada daun pudina boleh menghilangkan rasa loya serta kejutan dan mempertingkatkan tumpuan.

Rujukan 

 Mentha
 Tumbuhan perubatan
 Herba
 Flora Eropah
 Flora Timur Tengah